***Formular 6***

**CONTRACT DE FURNIZARE**

Nr.\_\_\_\_\_ din\_\_\_\_\_\_\_\_\_2025

**1. *Părțile contractului***

**1.1 UNIVERSITATEA SAPIENTIA,** cu sediul în Municipiul Cluj-Napoca, România, str. Matei Corvin nr. 4, județul Cluj, cod poștal 400112, telefon 0264 439 266 email proiecte@sapientia.ro, cod de identificare fiscală RO 14645945, reprezentată prin dr. Tonk Márton - Rector în calitate de **achizitor**, pe de o parte

şi

**1.2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, adresa sediului str. \_\_\_\_\_\_\_\_\_\_\_\_\_ nr.\_\_, jud. \_\_\_\_\_ telefon \_\_\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ numărul de înmatriculare \_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_ , cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_ reprezentată prin \_\_\_\_\_\_\_\_\_\_\_\_\_\_ administrator, în calitate de **furnizor,** pe de altă parte.

**2. *Definiții***

2.1 În prezentul contract următorii termeni vor fi interpretați astfel:

* ***contract*** - reprezintă prezentul contract și toate Anexele sale;
* ***achizitor și furnizor*** - pârțile contractante, așa cum sunt acestea numite în prezentul contract;
* ***prețul contractului*** - prețul plătibil furnizorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
* ***produse*** - echipamentele, mașinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
* ***servicii*** *-* servicii aferente livrării produselor, respectiv activități legate de furnizarea produselor, cum ar fi transportul, asigurarea, instalarea, punerea în funcțiune, asistenta tehnică în perioada de garanție, și orice alte asemenea obligații care revin Furnizorului conform garanției comerciale a produselor și a prezentului contract;
* ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră și esențială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor și serviciilor poate fi distinctă de naționalitatea Furnizorului;
* ***destinație finală***- locul unde Furnizorul are obligația de a furniza produsele;
* ***termenii comerciali*** de livrare vor fi interpretați conform INCOTERMS 2000 – Camera Internațională de Comerț (CIC).
* ***forța majoră***- un eveniment mai presus de controlul pârților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, greve, incendii, inundații sau orice alte catastrofe naturale, restricții apărute ca urmare a unei carantine, embargou, grevă, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din pârți;
* ***zi*** - zi calendaristică; *an* - 365 de zile;

**3. *Interpretare***

3.1În prezentul contract, cu excepția unei prevederi contrare, cuvintele la forma singular vor include forma de plural și vice-versa, acolo unde acest lucru este permis de context.

3.2Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**4. *Obiectul contractului***

Obiectul contractului îl constituie furnizarea ***Achiziție de echipamente IT – Lot n ...............................*** conform cerințelor din caietul de sarcini, care constituie parte integrantă a acestuia.

**5. *Prețul contractului***

5.1 Prețul convenit pentru îndeplinirea contractului, respectiv prețul produsului livrat, plătibil furnizorului de către achizitor, este de \_\_\_\_\_\_lei la care se adaugă T.V.A. \_\_\_\_\_\_\_\_ lei valoarea totală fiind de \_\_\_\_\_\_ lei.

5.2. Prețul contractului este ferm și nu se ajustează.

**6. *Durata contractului***

6.1 Contractul intră în vigoare la data semnării lui de către ambele părți și încetează la data îndeplinirii tuturor obligațiilor asumate de părți.

**7. *Executarea contractului***

Termenul de livrare al produsului ce face obiectul prezentului contract este de maxim 60 de zile de la data semnării contractului de către ambele părți.

**8. *Anexele contractului***

Anexele contractului sunt:

1. oferta tehnico-financiară a furnizorului;
2. documentatia de atribuire (inclusiv anunțul de intenție și caietul de sarcini aferent achiziției);
3. contractele cu subcontractanţii, dacă este cazul;
4. acordul de asociere, dacă este cazul.
5. acte adiţionale, dacă este cazul.

**9. *Obligațiile furnizorului***

9.1 Furnizorul se obligă să furnizeze produsul având specificațiile tehnice și configurarea solicitată în caietul de sarcini și prezentate în oferta sa**.**

9.2 Furnizorul se obligă să livreze și să pună în funcțiune produsul la sediul/sediile achizitorului în termen de maxim 60 de zile de la semnarea contractului de ambele părți.

9.3 Furnizorul se obligă să despăgubească achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsul achiziționat, respectiv pentru daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea specificațiilor tehnice întocmite de către achizitor.9.4 Furnizorul se obligă să transmită factura fiscală pentru bunurile livrate în conformitate cu prezentul contract.

9.5 Furnizorul are obligația de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare.

**10*. Obligațiile achizitorului***

10.1 Achizitorul se obligă să recepționeze produsul în termen de 5 zile lucrătoare de la data livrării acestuia.

10.2 Achizitorul se obligă să plătească prețul produselor/serviciilor furnizate de către furnizor, consemnate in procesul—verbal de recepție fără obiecțiuni a tuturor produselor care constituie obiectul prezentului contract, în baza facturii emise de către Furnizor. Plata este condiționată de obținerea de către Achizitor, la rândul lui, a finanțării în cadrul PNRR (să fie încasate cererile de transfer). Plata produselor/serviciilor se va face în termen de două zile lucrătoare de la data încasării finanțării aferente prezentului contract în cadrul PNRR.

**11. *Sancțiuni pentru neîndeplinirea culpabilă a obligațiilor***

11.1În cazul în care, din vina sa exclusivă, furnizorul nu reușește să își îndeplinească obligațiile asumate, atunci achizitorul are dreptul de a percepe ca penalități, o sumă echivalentă cu o cotă procentuală de 0,15% pe zi din valoarea produsului nelivrat la termen.

11.2 În cazul în care achizitorul nu își onorează obligațiile în termenul stabilit la punctul 10.2, atunci acestuia îi revine obligația de a plăti penalități, o sumă echivalentă cu o cotă procentuală de 0,15% pe zi, din plata neefectuată.

11.3 Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a invoca rezoluționarea sau rezilierea contractului și de a pretinde plata de daune-interese. Contractul va înceta de drept, fără orice altă formalitate, dacă debitorul unei obligații neexecutate sau executate necorespunzător nu-și execută obligațiile nici după expirarea termenului acordat de creditorul obligației respective pentru remedierea situației, printr-o prealabilă notificare.

11.4 Achizitorul își rezervă dreptul de a renunța la contract, printr-o notificare scrisă adresată furnizorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**12. *Recepția***

12.1.Achizitorul sau reprezentantul său are dreptul de a inspecta și/sau testa produsele pentru a verifica conformitatea lor cu specificațiile din anexa/anexele la contract.

12.2. (1) Recepția se va face la sediul achizitorului și va consta în:

a) recepția cantitativă: presupune identificarea fizică a produsului şi verificarea subansamblelor componente dacă sunt identice cu cele specificate în Anexa la contract;

 b) recepția calitativă: presupune verificarea funcționării produsului la parametrii indicați de documentația aferentă și se va face pe loc la momentul efectuării recepției, la sediul achizitorului, de către reprezentanții achizitorului și ai furnizorului.

 (2) Recepția cantitativă și calitativă se va finaliza cu încheierea procesului-verbal de recepție.

12.3 Dacă produsul inspectat sau testat nu corespunde specificațiilor, achizitorul are dreptul să îl respingă, iar furnizorul are obligația, fără a modifica prețul contractului:

a) de a înlocui produsul refuzat; sau

b) de a face toate modificările necesare pentru ca produsul să corespundă specificațiilor lor tehnice.

12.4 Dreptul achizitorului de a inspecta, testa și dacă este necesar de a respinge, nu va fi limitat sau amânat datorită faptului că produsul a fost inspectat și testat de furnizor, cu sau fără participarea unui reprezentant al achizitorului, anterior livrării acestuia la destinația finală.

12.5 Prevederile clauzelor 12.1 – 12.4 nu îl vor absolvi pe furnizor de obligația asumării garanțiilor sau de alte obligații prevăzute în contract și în Caietul de sarcini.

12.6 Afectarea integrității produsului sau a dotărilor acestuia din vina achizitorului, prin deformări mecanice, distrugere parțială, inundare, ardere, strivire, duce la pierderea garanției acordate.

**13. *Livrarea și documentele care însoțesc produsul***

13.1 Furnizorul are obligația de a livra produsul la sediile achizitorului din:

a) Municipiul Miercurea-Ciuc, p-ța Libertății nr. 1, jud. Harghita,

b) Comuna Corunca, Sat Corunca, str. Sighișoarei nr. 1C, jud. Mureș,

c) Cluj-Napoca, Calea Turzii nr. 2-14, jud. Cluj,

d) Cluj-Napoca, str. Matei Corvin nr. 4, jud. Cluj,

conform celor specificate în caietul de sarcini, respectând termenul de livrare convenit.

13.2 La expedierea produsului, furnizorul are obligația de a comunica, în scris, atât achizitorului, cât și, după caz, societății de asigurări, datele de expediere, numărul contractului, descrierea produsului, cantitatea, locul de încărcare și locul de descărcare.

13.3 Furnizorul va transmite achizitorului documentele care însoțesc produsul:

 a) factura fiscală;

 b) documentația de utilizare a produselor;

 c) scrisoare de garanție.

13.4. La fiecare articol din factură se va menționa și numărul de identificare din caietul de sarcini (lot/poziție).

**14*. Asigurări***

14.1 Furnizorul are obligația de a asigura complet produsul furnizat prin contract împotriva pierderii sau deteriorării neprevăzute la fabricare, transport, depozitare şi livrare.

**15*. Perioada de garanție acordată produsului***

15.1 Furnizorul are obligația de a garanta că produsul furnizat prin contract este nou, este liber de sarcini și procese, este nefolosit și corespunde specificațiilor din caietul de sarcini.

15.2 (1) Perioada de garanție acordată produsului de către furnizor este de ...... luni;

(2) Furnizorul se obligă ca să predea achizitorului certificatele de garanție aferente produselor în cauză, astfel încât achizitorul să-și poată valida singur garanția față de producător până la sfârșitul perioadei de garanție.

(3) Perioada de garanție acordată produsului începe cu data recepției efectuate după livrarea.

15.3 Achizitorul are dreptul de a notifica imediat Furnizorului, în scris, orice plângere sau reclamație ce apare în conformitate cu această garanție.

15.4 (1) La primirea unei astfel de notificări, dacă defecțiunea face obiectul garanției, lucrările de reparații și înlocuirea pieselor defecte este gratuită, furnizorul având obligația de a remedia defecțiunea sau de a înlocui produsul (dacă nu există soluție tehnică de reparație) într-un termen rezonabil ce se va stabili ulterior în funcție de defecțiune, fără costuri suplimentare pentru achizitor.

 (2) Produsele care, în timpul perioadei de garanție, le înlocuiesc pe cele defecte beneficiază de o nouă perioadă de garanție care curge de la data înlocuirii produsului.

15.5 Conform dispozițiilor de mai sus, în cazul constatării unei defecțiuni la produsele achiziționate achizitorul va notifica furnizorul de cele constatate. Notificarea se va face prin email, la adresa \_\_\_\_\_\_\_\_\_\_\_\_\_\_\_\_\_. Furnizorul se obligă ca în termen de 3 zile lucrătoare de la momentul sesizării să comunice termenul în care va remedia defecțiunea. Termenul de remediere trebuie să fie rezonabil, raportat la defecțiunea semnalată. Dacă termenul de remediere este mai lung de 30 de zile furnizorul are obligația de a asigura achizitorului un echipament asemănător care să înlocuiască produsul defectat pe perioada remedierii defecțiunii.

15.6 În cazul în care pentru repararea unui produs este necesară transportarea acestuia în service, inclusiv costurile privind demontarea, transportul și remontarea produsului în cauză cad în sarcina furnizorului.

15.7 Dacă Furnizorul, după ce a fost înștiințat, nu reușește să remedieze defectul în perioada convenită, achizitorul are dreptul de a lua măsuri de remediere pe riscul și costul furnizorului şi fără a aduce nici un prejudiciu oricăror alte drepturi pe care achizitorul le poate avea față de furnizor prin contract.

***16. Amendamente***

16.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului. Modificarea contractului se va putea face cu respectarea legislației în vigoare privind utilizarea fondurilor europene.

**17. *Întârzieri în îndeplinirea contractului***

17.1 Furnizorul are obligația de a îndeplinicontractul de furnizare în perioada convenită, respectiv termenul de livrare.

17.2 Dacă pe parcursul îndeplinirii contractului, furnizorul nu respectă termenul de livrare sau solicită prelungirea termenului, acesta are obligația de a notifica achizitorul cu cel puțin 3 zile înainte. Modificarea datei/perioadelor de furnizare asumate prin termenul de livrare se face cu acordul părților, prin act adițional.

17.3 În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul Achizitorului de a deduce din prețul contractului penalitățile prevăzute la pct.11.1.

**18. *Cesiunea***

18.1 Nu este permisă cesiunea drepturilor și obligațiilor născute din prezentul contract decât cu acordul prealabil, exprimat în scris al cocontractantului.

**19. *Forța majoră***

19.1 Forța majoră este constatată de o autoritate competentă.

19.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

19.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

19.4 Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

19.5Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

**20. *Soluționarea litigiilor***

20.1 Achizitorul și furnizorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

20.2 Dacă, achizitorul și furnizorul nu reușesc să rezolve în mod amiabil o divergență contractuală, aceasta va fi soluționată de către instanțele judecătorești competente din România, de la sediul central al achizitorului.

**21. *Limba care guvernează contractul***

21.1 Limba care guvernează contractul este limba română.

**22. *Comunicări***

22.1 Orice comunicare între părți, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât și în momentul primirii.

22.2 Comunicările între părți se pot face prin telefon sau e-mail cu condiția confirmării în scris a primirii comunicării.

**23. Legea aplicabilă contractului**

23.1 Contractul va fi interpretat conform legilor din România.

Părțile au încheiat azi **…/…/……** prezentul contract de furnizarea, în două exemplare, câte unul pentru fiecare parte.

|  |  |
| --- | --- |
| **ACHIZITOR** | **FURNIZOR** |